Batman Begins

Batman Begins er en britisk-amerikansk actionthriller og superheltfilm fra 2005, basert på tegneseriefiguren Batman (Lynvingen) som er skapt av Bob Kane og Bill Finger. Filmen hadde verdenspremiere den 15. juni 2005, og er den femte Batman-spillefilmen siden 1989. Filmen er hverken en oppfølger eller en forløper til de tidligere Tim Burton/Joel Schumacher-filmene, men en total revisjon og ny start av serien. Den følger det mørkere psykiske temaet i tegneseriene tettere.

 Handling 
En ung Bruce Wayne leker med en ung Rachel Dawes, men faller ned i en gammel brønn og blir angrepet av flaggermus. Etter at hans far drar ham opp fra brønnen, begynner Bruce å få mareritt om flaggermus. En natt, mens familien Wayne drar på operaen, blir Bruce skremt av dansernes portrettering av flaggermus-lignende demoner. Bruce får panikk, og ber om at de drar tidlig fra teateret. I bakgaten bak operaen blir familien møtt av en raner som –  selv om han sier at alt skal gå bra – tar livet av faren og moren til Bruce. Etter dette blir Bruce oppdratt av familiens butler (Michael Caine).

14 år senere kommer Bruce tilbake fra Princeton University, for å være med på høringen før prøveløslatelsen av foreldrenes drapsmann. Prøveløslatelsen er et resultat av at drapsmannen har gitt politiet informasjon om den kriminelle stormannen Carmine Falcone. Bruce har planer om å ta livet av Joe Chill, men et gjengmedlem kommer ham i forkjøpet. Når Rachel får vite om dette, forklarer hun Bruce forskjellen mellom hevn og rettferdighet, og sier at hans far ville skammet seg om han fikk vite om planen hans. Bruce skammer seg, og drar for å møte Falcone. Etter det skjebnesvangre møtet gjemmer han seg på et frakteskip, og reiser rundt i verden mens han leter etter måter å bekjempe urettferdighet på.

Senere blir Bruce arrestert og satt i fengsel av kinesisk politi for tyveri av varer, som ironisk nok tilhører Wayne Enterprises. Han blir kontaktet av Henri Ducard i fengselet, en mann som representerer Ra's al Ghul fra Skyggeligaen, en gruppe fanatiske snikmordere. Wayne blir med til Skyggeligaens hjem i Himalayafjellene, og lærer seg å bruke teatralsk oppførsel og list som sine beste våpen. Etter opplæringen sier Ra's og Ducard at Bruce må lede an skyggeligaens forsøk på å ødelegge Gotham City, en by som ifølge ligaen er en kilde til ondskap. Wayne nekter å ødelegge byen han elsker, og slåss mot Ra's før han rømmer. Ra's blir drept i sammenstøtet, men Bruce redder Ducard.

Bruce danner seg så et alterego, Batman, en maskert hevner som bruker styrke, intellekt og en samling høyteknologiske våpen for å slåss mot maktene som truer byen. Han er bestemt på å ta Carmine Falcone, men snubler over noe mye større enn en mafiaboss i Gotham: Skyggeligaen og deres leder Ra's Al Ghul. Kampen for Gotham's overlevelse er startet.

 Videospill 
Det ble lansert konsollspill av filmen til PlayStation 2, Xbox, Nintendo GameCube og Game Boy Advance.

 Rolleliste 
 Rolle  Skuespiller «Bruce Wayne»/«Batman»  Christian Bale «Alfred Pennyworth»  Michael Caine «Henri Ducard»  Liam Neeson «Rachel Dawes»  Katie Holmes «Lt. James Gordon»  Gary Oldman «Lucius Fox»  Morgan Freeman «Dr. Jonathan Crane»/«The Scarecrow»  Cillian Murphy «Carmine Falcone»  Tom Wilkinson Ra's Al Ghul  Ken Watanabe «William Earle»  Rutger Hauer «Detective Flass»  Mark Boone Junior Loeb  Colin McFarlane «Dr. Thomas Wayne»  Linus Roache Martha Wayne  Sara Stewart Homeless Man  Rade Serbedzija Judge Faden  Gerard Murphy «Joe Chill»   Richard Brake «Mrs. Delane»  Alexandra Bastedo «Victor Zsasz»  Tim Booth Barbara Gordon  Ilyssa Fradin Bruce, 8 år  Gus Lewis Rachel, 8 år  Emma Lockhart

 Referanser 

 Eksterne lenker 

 Offisiell norsk hjemmeside



Kategori:Batman
Kategori:Actionthrillere fra USA
Kategori:Superheltfilmer fra USA
Kategori:Britiske actionfilmer
Kategori:Britiske thrillerfilmer
Kategori:Superheltfilmer
Kategori:Actionthrillere
Kategori:Filmer fra 2005
Kategori:Filmer basert på DC Comics
Kategori:Filmer regissert av Christopher Nolan
Kategori:Engelskspråklige filmer
Kategori:Filmer lagt til oppdiktede steder
Kategori:Filmer lagt til urbane strøk
Kategori:Rebootfilmer